***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 69-14/2020.

***Jegyzőkönyv***

***Készült***: Kup Község Önkormányzat képviselő-testülete 2020. szeptember 4-én 1800 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő

Nagy Miklós képviselő (5 fő)

Ábrahám Tamás, Antal Tamás képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

**Varga Imre polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Pályázat a Magyar Falu program keretében meghirdetett MFP-OEF/2020 pályázatra (óvodaépület felújítása)

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Pályázat a Magyar Falu program keretében meghirdetett MFP-OEF/2020 pályázatra (óvodaépület felújítása)**

**Előadó: Varga Imre polgármester**

**Varga Imre polgármester** szóbeli előterjesztésben tájékoztatta a képviselőket, hogy megjelent a Magyar Falu Program keretében az óvodaépület felújítási pályázat, beadási határidő 2020. szeptember 4, megpályázható összeg 50 millió forint. Az előzetes anyagok elkészültek: nyertes pályázat esetén megtörténne a nyilászárók cseréje, homlokzati szigetelés, fűtéskorszerűsítés, tetőszerkezet felújítása, ami a legégetőbb probléma az épületnél, rendkívül rossz állapotban van a tetőszerkezet. A költségvetésbe beépítették a belső terek komplex felújítását is, a tetőszerkezetre napelem rendszer is kerülne. Már nagyon várták a pályázat kiírását, képviselő-testületi üléseken rendszeresen előkerülő probléma volt. Javasolja a pályázat benyújtását

A képviselők támogatták a javaslatot.

Kup Önkormányzat Képviselő-testülete 5 igen szavazattal – ellenszavazat és tartózkodás nélkül – a következő határozatot hozta:

**43/2020. (IX.4.) KT határozat**

Kup község Önkormányzat Képviselő-testülete a Magyar Falu Program keretében kiírt MFP-OEF/2020 kódszámú pályázati kiírás alapján pályázatot nyújt be a Kup Fő utca 76. sz. alatti épület (elsősorban óvodaépület) felújítására 49.013.753 Ft összegben. A pályázat elkészítésére és benyújtására a Vanessia Kft-t bízza meg (Budapest Maléter Pál u.4/G.)

A képviselő-testület felkéri a polgármestert, hogy a pályázat benyújtásáról gondoskodjon.

**Felelős:** polgármester

**Határidő**: 2020. szeptember 4.

Több napirend nem volt a képviselő-testület nyilvános ülését a polgármester 18.30 órakor bezárta.

***k.m.f.***

Varga Imre Kissné Szántó Mária

polgármester jegyző